text: Mor til kommende konfirmand: Jeg får ondt i maven
  30 april 2015 kl. 11.08
  Det skaber et skel mellem børnene, der er helt unødvendigt. Sådan lyder kritikken fra en mor, som ikke har økonomisk mulighed for at give sin søn en limousine eller
  - Jeg får ondt i maven, fordi jeg ikke har råd til den slags.
  Sådan skriver Lone Andersen fra Toftlund på Facebook om de mange store, dyre biler, der i disse dage kører op foran kirkerne for at hente konfirmander.
  - Det handler slet ikke om misundelse. Jeg synes bare, at fokus er alt for meget på, hvad man kører i fremfor alt det fine i kirken og sammen med familien, uddyber Lone Andersen over TV SYD.
  Den 10. maj skal hendes søn konfirmeres, og han bliver hentet i den bil, som familien bruger til daglig, fortæller Lone Andersen.
  - Min søn har aldrig bedt om at få en limousine eller et andet ekstraordinært køretøj. Og det er jeg rigtig glad for og stolt over, for det er slet ikke det, konfirmationer bør handle om, siger hun til TV SYD.
  Dermed bekræfter hun de udtalelser som præsten fra Gl. Haderslev Kirke, Jacob Damm Knudsen, har givet til TV SYD.
  - Det er en skidt tendens, som jeg gerne vil væk fra, siger han.
  